CELEX: 62017TA0734
Language: bg
Date: 2020-03-26 00:00:00
Title: Дело T-734/17: Решение на Общия съд от 26 март 2020 г. — ViaSat/Комисия (Достъп до документи — Регламент (ЕО) № 1049/2001 — Оператор на мобилни спътникови системи — Документи, предоставени на Комисията от кандидат, подбран в рамките на процедура за възлагане на обществена поръчка — Мълчалив и изричен отказ на достъп — Изключение, свързано със защитата на търговските интереси на трето лице — По-висш обществен интерес — Отказ на частичен достъп)

25.5.2020   
            
            
               BG
            
            
               Официален вестник на Европейския съюз
            
            
               C 175/11
            
         
      Решение на Общия съд от 26 март 2020 г. — ViaSat/Комисия
      (Дело T-734/17) (1)
      
      (Достъп до документи - Регламент (ЕО) № 1049/2001 - Оператор на мобилни спътникови системи - Документи, предоставени на Комисията от кандидат, подбран в рамките на процедура за възлагане на обществена поръчка - Мълчалив и изричен отказ на достъп - Изключение, свързано със защитата на търговските интереси на трето лице - По-висш обществен интерес - Отказ на частичен достъп)
      (2020/C 175/12)
      Език на производството: английски
      
         Страни
      
      
         Жалбоподател: ViaSat, Inc. (Карлсбад, Калифорния, Съединени щати) (представители: J. Ruiz Calzado, L. Marco Perpiñà, P. de Bandt и M. Gherghinaru, адвокати)
      
         Ответник: Европейска комисия (представители: S. Delaude и C. Ehrbar)
      
         Страна, встъпила в подкрепа на ответника: Inmarsat Ventures Ltd (Лондон, Обединено кралство) (представители: C. Spontoni, B. Amory, É. Barbier de La Serre, адвокати, и A. Howard, barrister)
      
         Предмет
      
      Искане на основание член 263 ДФЕС за отмяна на мълчаливия отказ на Комисията, с който е отхвърлено потвърдителното заявление на жалбоподателя от 10 юли 2017 г. за достъп до цялата информация, предоставена от Inmarsat plc, Inmarsat Ventures или от негови дъщерни дружества във връзка с участието им в процедура за възлагане на обществена поръчка на Европейския съюз, по която е прието Решение 2009/449/ЕО на Комисията от 13 май 2009 г. относно подбора на оператори на общоевропейски системи, предоставящи мобилни спътникови услуги (МСУ) (ОВ L 149, 2009 г. стр. 65), и до всякакъв обмен на информация в това отношение между Inmarsat и Комисията, както и за отмяна на Решение C(2018) 180 окончателен на Комисията от 11 януари 2018 г., с което е отказан достъп до тази информация.
      
         Диспозитив
      
      
                  1)
               
               
                  Липсва основание за произнасяне по законосъобразността на мълчаливия отказ на Комисията, с който е отхвърлено потвърдителното заявление на жалбоподателя от 10 юли 2017 г. за достъп до цялата информация, предоставена от Inmarsat plc, Inmarsat Ventures или от неговите дъщерни дружества във връзка с участието им в процедура за възлагане на обществена поръчка на Европейския съюз, по която е прието Решение 2009/449/ЕО на Комисията от 13 май 2009 г. относно подбора на оператори на общоевропейски системи, предоставящи мобилни спътникови услуги (МСУ), и до всякакъв обмен на информация в това отношение между Inmarsat и Комисията.
               
            
                  2)
               
               
                  Отхвърля жалбата в останалата ѝ част.
               
            
                  3)
               
               
                  Осъжда ViaSat, Inc. да понесе три четвърти от своите съдебни разноски и да заплати три четвърти от тези, които са направени от Комисията и от Inmarsat Ventures.
               
            
                  4)
               
               
                  Осъжда Комисията да понесе една четвърт от своите съдебни разноски и да заплати една четвърт от тези, които са направени от ViaSat и от Inmarsat Ventures.
               
            
         (1)  ОВ C 22, 22.1.2018 г.